20 küsimust, mida ei tohiks tööintervjuul küsida - Äripäev
04. juuni 2016, 16:51
Eelmine artikkel: USA ühisrahastusplatvormid võivad olla sügavas kriisis
Järgmine artikkel: Raport: internetibuumi ajad on möödas
Mõtle, mida tööintervjuul küsid.
http://www.aripaev.ee/storyimage/EA/20160604/NEWS/160609875/AR/0/AR-160609875.jpg
Mõtle, mida tööintervjuul küsid.|FOTO: Scanpix/Panthermedia
Tööotsijale küsimuste esitamise võimaluse andmine on täiesti loomulik, kuid siin kohal tasub olla ettevaatlik, kirjutab BusinessInsider. On hulk küsimusi, mille esitamine teeb palju rohkem kahju kui kasu. Siin on 20 levinumat neist:
1. Mida teie ettevõte teeb? Ei pea vist ütlema, et see jätab tööotsijast pehmelt öeldes ettevalmistamata mulje
2. Palju ma palka hakkan saama? Väga vara palga järgi küsimine mõjub taktitult.
3. Kas ma pean iga päev pikalt töötama? See küsimus ütleb, et sa oled laisk.
4. Kui kiiresti saan ma puhkuse võtta? Pühendumusest see just ei räägi.
5. Kas mulle makstakse kinni tööga seotud kulutused? Seda pole põhjust küsida tööintervjuul, see võib jätta vale mulje.
6. Millal ma võin loota ametikõrgendust? Keskendu parem sellele tööle, mida parasjagu taotled.
7. Mis juhtub, kui ma ei saa läbi oma ülemuse või kolleegidega? See jätab mulje, et sul on minevikus kolleegidega probleeme olnud.
8. Milliste preemiate ja tulemustasudega võin ma arvestada? Seda on parem küsida alles siis, kui läheb lepingu sõlmimiseks.
9. Millal ma saan palgatõusu? Selle küsimuse järel tundub, et raha on ainus, mis sind huvitab.
10. Kas ma võin tulla varem või lahkuda hiljem kui mu töö on tehtud? Töögraafiku muutmisega oota siiski vähemalt lepingu sõlmimiseni.
11. Kas te olete abielus? On teil lapsi? Kunagi ära küsi intervjueerijalt isiklikke küsimusi.
12. Kas te vaatate tööle kandideerijate sotsiaalmeedia kontosid? See tõstatab küsimuse, kas sul on neil kontodel midagi, mis võiks firma mainet kahjustada.
13. Kas te kontrollite minu tausta? Intervjueerija võib muutuda kahtlustavaks.
14. Kas te jälgite e-kirju ja interneti kasutust? Jällegi, intervjueerija muutub ärevaks.
15. Kas ma saan isikliku kabineti? Hmm, on see tähtis?
16. Kuulsin teie juhi kohta ühte kõlakat. On see tõsi? Väga ebaprofessionaalne lähenemine.
17. Millistel tingimustel te lepinguid lõpetate? Pole mõtet panna potentsiaalset tööandjat mõtlema sinu vallandamisele enne kui ta on sind palganud.
18. Kas ma võin teha tööajal isiklikke kõnesid? See näitab, et sa pole täielikult tööle pühendunud.
19. Kas ma sain selle töö? Ära ole liiga innukas.
20. Kõige halvem küsimus on see, mille sa küsimata jätsid. Üldse mitte midagi küsida on halvem, kui väikese rumalusega hakkama saada.
04. June 2016, 16:51
URL: http://www.aripaev.ee/uudised/2016/06/04/20-kusimust-mida-ei-tohiks-toointervjuul-kusida